Tuleval reedel Berliinis oma teed alustav Euroopa Välispoliitika Nõukogu tervitab Oktoobrirevolutsiooni 90. aastapäeva raportiga Euroopa Vene-poliitikast, mis ei jäta sellest kivi-kivi peale.  Kuigi rapordi koostajad väljendavad selles kokkuvõttes vaid oma seisukohti, on mul selle koostamisel aktiivselt kaasalööjana hea meel, et mitmed esitatud seisukohad on raportis ka oma koha leidnud. Ei hakkaks seda pikemalt ümber jutustama, lisan vaid  viite, kus iga huviline saab selle endale alla laadida. Lühidalt öeldes kinnitatakse selles, et ühtset ja realistlikku Vene-poliitikat arendamata pole Euroopal head loota. On omamoodi sümboolne, et antud raport avalikustati just "revolvripühal", meenutades ilmselt kõige traagilisemat sündmust inimkonna ajaloos, mille tulemusel tapetud inimeste hulk maailmas ulatub tagasihoidlikel andmetel üle 100 miljoni, rääkimata teistest repressioonidest ning kuritegudest inimsuse vastu.